ddrg/super_eurlex huggingface dataset:
(7)

Komisija je poiskala in preverila vse informacije, ki so bile po njenem mnenju potrebne za TGO in ugotovitev dampinga, posledične škode in interesa Skupnosti. Preveritveni obiski so bili izvedeni v prostorih naslednjih družb: (a) Proizvajalci industrije Skupnosti — Hellenic Steel Co., Thessaloniki, Grčija, — Ilva S.p.A, Milano, Italija, — Salzgitter AG, Salzgitter, Nemčija, — ThyssenKrupp Steel AG, Duisburg, Nemčija. (b) Drugi proizvajalci Skupnosti — Corus UK Ltd, Newport, Združeno kraljestvo, — ArcelorMittal Piombino S.p.A., Piombino, Italija. (c) Proizvajalci izvozniki v LRK — Changshu Xingdao Advanced Building Material Co., Changshu, — Changshu Everbright Material Technology Co., Changshu, — Bengang Steel Plates Co, Benxi, — BX Steel Posco Cold Rolled Sheet Co. Ltd, Benxi, — Angang Group International Trade Corporation, Anshan, in njegova povezana družba Angang Group Hong Kong Co., Ltd, Hong Kong, — ANSC-TKS Galvanizing Co., Dallian, — International Economics & Trading Corporation WISCO, Wuhan, in njegova povezana družba Wugang Trading Co. Ltd, Hong Kong. (d) Nepovezani uvozniki — Duferco SA, Lugano, Švica.
(4)

Saint Pierre in Miquelon, Mayotte, Nova Kaledonija, Francoska Polinezija ter Walliški in Futunski otoki niso sestavni del ozemlja Skupnosti, kakor je določeno v skladu s členom 299 Pogodbe ES. Vendar so Saint Pierre in Miquelon ter Mayotte s Sklepom Sveta z dne 31. decembra 1998 ter Nova Kaledonija, Francoska Polinezija ter Walliški in Futunski otoki s Protokolom 27 o Franciji, priloženem Pogodbi o Evropski skupnosti, sestavni del valutnega območja Francije. Saint Pierre in Miquelon, Mayotte, Nova Kaledonija, Francoska Polinezija ter Walliški in Futunski otoki zato izpolnjujejo pogoj iz člena 17(1)(a) Uredbe (ES) št. 1781/2006.
(5)

V skladu s členoma 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in k Pogodbi o ustanovitvi Evropske skupnosti in brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –
(3)

Nove zahteve glede poročanja, vzpostavljene z Uredbo (ES) št. 561/2006 in Direktivo 2006/22/ES Evropskega parlamenta in Sveta (4), ki določa minimalne pogoje za njeno izvajanje, vsebujejo predvsem informacije o nacionalnih odstopanjih, ki so jih odobrile države članice v skladu s členom 13(1) Uredbe (ES) št. 561/2006, in natančnejše podatke o preverjanjih vozil.
(6)

Izmed kandidatov, ki so se odzvali na razpis za prijavo interesa, je bilo izbranih deset strokovnjakov. Kandidati imajo uravnotežene izkušnje iz sektorjev zainteresiranih strani, ki jih zadevajo različna področja politik, ki jih zajema Generalni direktorat za zdravje in varstvo potrošnikov. Imenovanja se izvedejo na podlagi najvišjih standardov strokovne usposobljenosti, ustrezne širine strokovnega znanja in, skladno s tem, najširše možne geografske porazdelitve znotraj Skupnosti ter ustrezne zastopanosti obeh spolov –
(1)

Svet je s Sklepom z dne 30. marca 2009 (2) imenoval člane in nadomestne člane Svetovalnega odbora za socialno varnost delavcev migrantov za obdobje od 30. marca 2009 do 29. marca 2011, razen nekaterih članov, med njimi italijanskih, luksemburških in malteških članov in nadomestnih članov.
(2)

Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
(7)

V skladu z obvestilom o postopku v zvezi s čezmernim primanjkljajem, ki so ga aprila 2009 predložili romunski organi in ga je nato potrdil Eurostat, je javnofinančni primanjkljaj Romunije v letu 2008 dosegel 5,4 % BDP in tako presegel referenčno vrednost 3 % BDP. Primanjkljaj ni bil blizu referenčne vrednosti 3 % BDP in preseganje referenčne vrednosti ne more veljati za izjemno v smislu Pogodbe ter Pakta za stabilnost in rast. Predvsem ni posledica neobičajnega dogodka ali resnega upada gospodarske rasti v letu 2008 v smislu Pogodbe ter Pakta za stabilnost in rast. Kljub upočasnitvi rasti v zadnjem četrtletju leta se je skupna stopnja rasti BDP v letu 2008 dvignila na 7,1 % s 6 % v letu 2007, tako da je postala bistveno večja od potencialne stopnje rasti. Poleg tega ni mogoče reči, da je presežek referenčne vrednosti začasen. V skladu z napovedjo služb Komisije iz pomladi 2009 naj bi javnofinančni primanjkljaj v letu 2009 dosegel 5,1 % BDP in ob predpostavki, da se politika ne spremeni, 5,6 % BDP v letu 2010. Ta napoved temelji na – 4,0-odstotni rasti BDP v letu 2009 in 0-odstotni v letu 2010. V napovedi služb Komisije se upoštevajo ukrepi za tekoče leto v proračunu za leto 2009, odobrenem februarja 2009, in dodatni ukrepi, ki jih je vlada sprejela aprila 2009. Merilo glede primanjkljaja, določeno v Pogodbi, ni izpolnjeno.
(1)

V Odločbi Komisije 2000/96/ES z dne 22. decembra 1999 o nalezljivih boleznih, ki jih bo po Odločbi št. 2119/98/ES Evropskega parlamenta in Sveta postopoma zajela mreža Skupnosti (2), so navedene nalezljive bolezni, ki so zajete z epidemiološkim spremljanjem v mreži Skupnosti, vključno z „boleznimi, ki se preprečujejo s cepljenjem“. Ta kategorija zajema bolezni, za katere so cepiva že na voljo, in bolezni, za katere je znanstveno in tehnično znanje na voljo za pripravo in proizvodnjo cepiva v sorazmerno kratkem obdobju.
(3)

Odločba Komisije 2006/265/ES z dne 31. marca 2006 o nekaterih zaščitnih ukrepih v zvezi s sumom na visoko patogeno aviarno influenco v Švici (5) in Odločba Komisije 2006/533/ES z dne 28. julija 2006 o nekaterih prehodnih zaščitnih ukrepih v zvezi z visoko patogeno aviarno influenco na Hrvaškem (6) sta bili sprejeti po pozitivnih ugotovitvah visoko patogene aviarne influence podtipa H5N1 pri prosto živečih pticah v obeh navedenih tretjih državah. V skladu z navedenima odločbama morajo države članice začasno ustaviti uvoz žive perutnine, ratitov, gojene pernate divjadi ter pernate divjadi in nekaterih drugih živih ptic, vključno z ljubiteljskimi vrstami ptic in valilnimi jajci navedenih vrst, ter nekaterih proizvodov iz ptic iz nekaterih delov Hrvaške in Švice. Odločbi 2006/265/ES in 2006/533/ES sta bili prečiščeni v enem pravnem aktu, trajanje ukrepov pa je bilo z Odločbo Komisije 2008/555/ES z dne 26. junija 2008 o nekaterih zaščitnih ukrepih v zvezi z visoko patogeno aviarno influenco podtipa H5N1 na Hrvaškem in v Švici (7) podaljšano do 30. junija 2009.
1130

Dajatve, odmerjene za neizvoženo proizvodnjo sladkorja C, izoglukoze C in inulinskega sirupa C, ter dajatve za nadomestni sladkor C in izoglukozo C
(1)

Komisija je 28. maja 2009 sprejela Odločbo 2009/420/ES o spremembi Odločbe 2006/133/ES o zahtevi, da države članice začasno sprejmejo dodatne ukrepe proti širjenju borove ogorčice Bursaphelenchus xylophilus (Steiner in Buhrer) Nickle et al. na območjih Portugalske razen območij, kjer je znano, da se ne pojavlja (2). S to Odločbo je bila v Odločbi Komisije 2006/133/ES (3) uvedena obveznost, da se od 16. junija 2009 občutljiva lesena embalaža, ki ne izvira iz razmejenih območij, obdela po enem od potrjenih postopkov iz Priloge I k Mednarodnemu standardu za fitosanitarne ukrepe št. 15 FAO in se označi v skladu s Prilogo II navedenega standarda, preden se premesti iz razmejenega območja na druga območja v državah članicah ali tretjih državah ter iz dela razmejenega območja, v katerem je znan pojav borove ogorčice, v del razmejenega območja, določen kot varovalni pas.
(7)

Po podatkih, ki so jih francoski organi sporočili 6. februarja 2009, je javnofinančni primanjkljaj v Franciji v letu 2008 dosegel 3,2 % BDP (4) in tako presegel referenčno vrednost 3 % BDP. Komisija v poročilu po členu 104(3) ugotavlja, da se je primanjkljaj približal referenčni vrednosti 3 % BDP, vendar preseganje referenčne vrednosti ne more veljati za izjemno v smislu Pogodbe ter Pakta za stabilnost in rast, saj je rast BDP leta 2008 dosegla 0,7 % BDP, medtem ko je leta 2007 znašala 2,2 % BDP. Preseganje referenčne vrednosti ne more veljati za začasno. Po vmesni napovedi, ki so jo službe Komisije pripravile januarja 2009, bo javnofinančni primanjkljaj leta 2009 dosegel 5,4 % BDP in se ob nespremenjenih politikah leta 2010 rahlo znižal na 5 %, saj bo proračunski vpliv načrta za oživitev postopoma odpravljen. Merilo glede primanjkljaja, določeno v Pogodbi, torej ni izpolnjeno.
(2)

Komisija je opravila zahtevano tehnično in znanstveno oceno in meni, da so Faradayevi rotatorji RIG (redek zemeljski železov granat), ki izpolnjujejo zahteve glede največjih vrednosti koncentracij, določenih v Direktivi 2002/95/ES, trenutno na voljo in da je treba izjemo, odobreno v zvezi s tem, preučiti.
(1)

Svet je s Sklepom z dne 30. marca 2009 (2) imenoval člane in nadomestne člane Svetovalnega odbora za socialno varnost delavcev migrantov za obdobje od 30. marca 2009 do 29. marca 2010, z izjemo nekaterih članov, med katerimi so bili tudi malteški člani in nadomestni člani;
1.

Vstavi se naslednji člen 3a: „Člen 3a Sistem rotacije 1. Guvernerji se razdelijo v skupine, kakor je določeno v prvi in drugi alinei člena 10.2 Statuta. 2. Guvernerji se v vsaki skupini razvrstijo, po dogovoru v EU, v skladu s seznamom nacionalnih centralnih bank, ki sledi abecednemu vrstnemu redu imen držav članic v nacionalnih jezikih. Rotacija glasovalnih pravic v vsaki skupini sledi temu vrstnemu redu. Rotacija se začne na naključno izbranem mestu na seznamu. 3. Glasovalne pravice v vsaki skupini rotirajo vsak mesec, z začetkom na prvi dan v prvem mesecu izvajanja sistema rotacije. 4. V prvi skupini je število glasovalnih pravic, ki rotirajo vsak mesec, enako ena; v drugi in tretji skupini je število glasovalnih pravic, ki rotirajo vsak mesec, enako razliki med številom guvernerjev, razvrščenih v to skupino, in številom glasovalnih pravic, dodeljenih tej skupini, zmanjšano za dva. 5. Kadar koli se sestava skupin prilagodi v skladu s peto alineo člena 10.2 Statuta, se rotacija glasovalnih pravic v vsaki skupini nadaljuje po seznamu iz odstavka 2. Od dneva, ko število guvernerjev doseže 22, se rotacija v tretji skupini začne na naključno izbranem mestu na seznamu. Svet ECB lahko sklene spremeniti vrstni red rotacije v drugi in tretji skupini, da bi se izognili situaciji, ko bi bili nekateri guvernerji brez glasovalne pravice vedno v enakem obdobju leta. 6. ECB vnaprej objavi na spletni strani ECB seznam članov Sveta ECB z glasovalno pravico. 7. Delež države članice posamezne nacionalne centralne banke v skupni agregatni bilanci stanja monetarnih finančnih institucij se izračuna na podlagi letnega povprečja mesečnih povprečnih podatkov za zadnje koledarsko leto, za katero so podatki na voljo. Kadar koli se povprečni bruto domači proizvod po tržnih cenah prilagodi v skladu s členom 29.3 Statuta ali kadar koli nova država postane država članica, njena nacionalna centralna banka pa postane del Evropskega sistema centralnih bank, se skupna agregatna bilanca stanja monetarnih finančnih institucij držav članic, ki so sprejele euro, preračuna na podlagi podatkov za zadnje koledarsko leto, za katero so podatki na voljo.“
Province: Buenos Aires, Catamarca, Corrientes (razen departmajev Berón de Astrada, Capital, Empedrado, General Paz, Itati, Mbucuruyá, San Cosme in San Luís del Palmar) Entre Ríos, La Rioja, Mendoza, Misiones, del Neuquéna (razen ozemlja, vključenega v AR-4), del Ría Negra (razen ozemlja, vključenega v AR-4), San Juan, San Luis, Santa Fe, Tucuman, Cordoba, La Pampa, Santiago del Estero, Chaco Formosa, Jujuy in Salta, razen varovalnega pasu 25 km od meje z Bolivijo in Paragvajem, ki se razteza od okraja Santa Catalina v provinci Jujuy do okraja Laishi v provinci Formosa

AR-4

Del Ría Negra (razen: območje v Avellanedi, severno od pokrajinske ceste 7 in vzhodno od pokrajinske ceste 250, območje v Conesi, vzhodno od pokrajinske ceste 2, območje v El Cuyu, severno od pokrajinske ceste 7 od križišča s pokrajinsko cesto 66, do meje z departmajem Avellanede, in območje v San Antoniu, vzhodno od pokrajinskih cest 250 in 2), del Neuquéna (razen območja v Confluencii, vzhodno od pokrajinske ceste 17, in območja v Picun Leufúju, vzhodno od pokrajinske ceste 17)

BOV, OVI, RUW, RUF
(8)

Zadevni državi članici nista predlagali zadostnega števila območij in s tem nista izpolnili zahtev iz Direktive 92/43/EGS za nekatere habitatne tipe in vrste. Za te habitatne tipe in vrste ni mogoče sklepati, da je omrežje dokončno oblikovano. Ob upoštevanju zamude pri prejemanju informacij in doseganju dogovora z državama članicama je treba sprejeti prvotni seznam območij, ki ga bo treba pregledati v skladu s členom 4 Direktive 92/43/EGS.
SL Uradni list Evropske unije L 23/32

ODLOČBA KOMISIJE

z dne 21. januarja 2009

o določitvi standarda ISO 17994:2004(E) za standard o enakovrednosti mikrobioloških metod v skladu z Direktivo 2006/7/ES Evropskega parlamenta in Sveta

(notificirano pod dokumentarno številko C(2009) 119)

(2009/64/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 2006/7/ES Evropskega parlamenta in Sveta z dne 15. februarja 2006 o upravljanju kakovosti kopalnih voda in razveljavitvi Direktive 76/160/EGS (1) in zlasti člena 15(1)(a) Direktive,

ob upoštevanju naslednjega:

(1) Mednarodni standard ISO 17994:2004(E) opisuje merila in postopke za ocenitev enakovrednosti mikrobioloških metod.

(2) Ukrepi, predvideni v tej odločbi, so v skladu z mnenjem odbora, ustanovljenega po členu 16(1) Direktive 2006/7/ES –

SPREJELA NASLEDNJO ODLOČBO:

Člen 1

Za namene člena 3(9) Direktive 2006/7/ES se mednarodni standard ISO 17994:2004(E) „Kakovost vode – Merila za ugotavljanje enakovrednosti mikrobioloških metod“ določi kot standard o enakovrednosti mikrobioloških metod.

Člen 2

Ta odločba je naslovljena na države članice.

V Bruslju, 21. januarja 2009 Za Komisijo Stavros DIMAS Član Komisije

(1) UL L 64, 4.3.2006, str. 37.
SL Uradni list Evropske unije L 26/4

SKLEP SVETA IN KOMISIJE

z dne 18. decembra 2008

o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji

(2009/81/ES, Euratom)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Akta o pristopu Bolgarije in Romunije ter zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Skupnosti in držav članic podpisan dne 16. septembra 2008 v skladu s Sklepom Sveta 2008/777/ES (2).

(2) Do začetka veljavnosti se Protokol začasno uporablja od 1. januarja 2007.

(3) Protokol je treba skleniti –

SKLENILA:

Člen 1

Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Kazahstan na drugi strani zaradi upoštevanja pristopa Republike Bolgarije in Romunije k Evropski uniji (3) se s tem sklepom odobri v imenu Skupnosti, Evropske skupnosti za atomsko energijo in držav članic.

Člen 2

Predsednik Sveta v imenu Skupnosti in njenih držav članic poda uradno obvestilo iz člena 3 Protokola. Predsednik Komisije hkrati poda uradno obvestilo v imenu Evropske skupnosti za atomsko energijo.

V Bruslju, 18. decembra 2008 Za Svet Predsednik M. BARNIER Za Komisijo Predsednik José Manuel BARROSO

(1) Mnenje z dne 2. septembra 2008 (še ni objavljeno v Uradnem listu).

(2) UL L 267, 8.10.2008, str. 23.

(3) UL L 267, 8.10.2008, str. 25.
(4)

Poročilo o oceni so v okviru delovne skupine za ocenjevanje pregledali strokovnjaki držav članic in EFSA ter ga 31. julija 2008 predložili Komisiji v obliki sklepa EFSA o strokovnem pregledu ocene tveganja pesticidov z aktivno snovjo flurprimidol (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 26. septembra 2008 v obliki poročila Komisije o pregledu glede flurprimidola.
SL Uradni list Evropske unije L 21/41

SKLEP SVETA IN KOMISIJE

z dne 18. decembra 2008

o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Bolgarije in Romunije k Evropski uniji

(2009/50/ES, Euratom)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Akta o pristopu Bolgarije in Romunije ter zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Skupnosti in držav članic podpisan dne 20. maja 2008 v skladu s Sklepom Sveta 2008/792/ES (2).

(2) Do začetka veljavnosti se Protokol začasno uporablja od 1. januarja 2007.

(3) Protokol je treba skleniti –

SKLENILA:

Člen 1

Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Republiko Uzbekistan na drugi strani zaradi upoštevanja pristopa Republike Bolgarije in Romunije k Evropski uniji se s tem sklepom odobri v imenu Skupnosti, Evropske skupnosti za atomsko energijo in držav članic.

Člen 2

Predsednik Sveta v imenu Skupnosti in njenih držav članic poda uradno obvestilo iz člena 3 Protokola. Predsednik Komisije hkrati poda uradno obvestilo v imenu Evropske skupnosti za atomsko energijo.

V Bruslju, 18. decembra 2008 Za Svet Predsednik M. BARNIER Za Komisijo Predsednik José Manuel BARROSO

(1) Mnenje z dne 2. septembra 2008 (še ni objavljeno v Uradnem listu).

(2) UL L 272, 14.10.2008, str. 5.
4.

Merilne točke so: x1 = debelina hrbtne slanine (vključno s kožo) v milimetrih, merjena 10,5 cm od vzdolžne osi trupa na sredini tretjega vratnega vretenca; x2 = debelina hrbtne slanine (vključno s kožo) v milimetrih, merjena 7 cm od vzdolžne osi trupa na sredini četrtega vratnega vretenca; x3 = debelina hrbtne slanine (vključno s kožo) v milimetrih, merjena 3 cm od vzdolžne osi trupa med četrtim in petim prsnim vretencem od zadaj; x4 = debelina hrbtne slanine (vključno s kožo) v milimetrih, merjena 7 cm od vzdolžne osi trupa med drugim in tretjim prsnim vretencem od zadaj; x5 = debelina hrbtne slanine (vključno s kožo) v milimetrih, merjena 6 cm od vzdolžne osi trupa med prvim ledvenim in zadnjim prsnim vretencem; x6 = debelina hrbtne slanine (vključno s kožo) v milimetrih, merjena 7 cm od vzdolžne osi trupa 4 cm pred sprednjim robom sramnice; x7 = debelina hrbtne slanine (vključno s kožo) v milimetrih, merjena 11 cm od vzdolžne osi trupa na sprednjem robu sramnice; x8 = debelina mišice v milimetrih, merjena 3 cm od vzdolžne osi trupa med četrtim in petim prsnim vretencem od zadaj; x9 = debelina mišice v milimetrih, merjena 7 cm od vzdolžne osi trupa med drugim in tretjim prsnim vretencem od zadaj; x10 = debelina mišice v milimetrih, merjena 6 cm od vzdolžne osi trupa med prvim ledvenim in zadnjim prsnim vretencem. Ta enačba velja za trupe, ki tehtajo med 50 in 110 kilogrami.
(8)

Ta odločba ne vpliva na predložitev novega zahtevka v skladu s členom 6(2) Direktive 91/414/EGS in Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del delovnega programa iz člena 8(2) navedene direktive, vendar niso bile vključene v Prilogo I (4), v skladu s pospešenim postopkom iz členov 13 do 22 navedene uredbe.
(2)

Sistemi izobraževanja in usposabljanja bi morali v zadostni meri in na vseh ustreznih ravneh poskrbeti za razvoj ključnih kompetenc z namenom podpiranja ustvarjalnosti in inovativnosti, da bi našli inovativne in ustvarjalne rešitve v zasebnem, poklicnem in socialnem življenju.
(3)

Poročilo NCAR DE-2005-07-07-30 navaja, da kmalu po okužbi s HIV test HIV potrebuje 10–18 dni več kot primerljivi testi za odkritje okužbe (nizka občutljivost na zgodnjo serokonverzijo). Iz istega razloga je slovaška medicinska fakulteta v poročilu o testu z dne 28. oktobra 2004 (4) priporočila slovaškemu priglašenemu organu EVPÚ, da ne potrdi testa HIV. Zato test ni izpolnil zahteve glede skladnosti z „najnovejšim tehničnim razvojem“ v smislu oddelka A.2 Priloge I (Bistvene zahteve) k Direktivi 98/79/ES in tretjim stavkom oddelka 3.1.8 skupnih tehničnih specifikacij za in vitro diagnostične pripomočke, priloženih Odločbi Komisije 2002/364/ES z dne 7. maja 2002 o skupnih tehničnih specifikacijah za in vitro diagnostične medicinske pripomočke (5).
SL Uradni list Evropske unije L 262/39

ODLOČBA KOMISIJE

z dne 29. septembra 2008

o vzpostavitvi skupne metodologije za izračun letne prodaje prenosnih baterij in akumulatorjev končnim uporabnikom v skladu z Direktivo 2006/66/ES Evropskega parlamenta in Sveta

(notificirano pod dokumentarno številko C(2008) 5339)

(Besedilo velja za EGP)

(2008/763/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 2006/66/ES Evropskega parlamenta in Sveta z dne 6. septembra 2006 o baterijah in akumulatorjih ter odpadnih baterijah in akumulatorjih in razveljavitvi Direktive 91/157/EGS (1), in zlasti točke (b) člena 10(4) Direktive,

ob upoštevanju naslednjega:

(1) Letna prodaja prenosnih baterij in akumulatorjev končnim uporabnikom se izrazi z maso prenosnih baterij in akumulatorjev, dano na trg na ozemlju države članice v zadevnem letu, iz katere so izvzete vse prenosne baterije in akumulatorji, ki so pred prodajo končnim uporabnikom zapustili ozemlje tiste države članice v zadevnem letu.

(2) Države članice opravijo izračun letne prodaje prenosnih baterij in akumulatorjev končnim uporabnikom na podlagi zbranih podatkov. Pri izračunu se lahko uporabijo tudi statistično pomembne ocene, pridobljene iz zbranih podatkov.

(3) Ukrepi, predvideni s to odločbo, so v skladu z mnenjem odbora, ustanovljenega s členom 18(1) Direktive 2006/12/ES Evropskega parlamenta in Sveta (2) –

SPREJELA NASLEDNJO ODLOČBO:

Člen 1

1. Države članice izračunajo letno prodajo prenosnih baterij in akumulatorjev končnim uporabnikom v zadevnem letu na podlagi mase prenosnih baterij in akumulatorjev, dane na trgu na ozemlju države članice v zadevnem letu, iz katere so izvzete vse prenosne baterije in akumulatorji, ki so pred prodajo končnim uporabnikom zapustili ozemlje tiste države članice v zadevnem letu.

2. Dajanje v promet posamezne baterije se šteje samo enkrat.

Člen 2

Izračun iz člena 1 temelji na zbranih podatkih ali statistično pomembnih ocenah, pridobljenih iz zbranih podatkov.

Člen 3

Ta odločba je naslovljena na države članice.

V Bruslju, 29. septembra 2008 Za Komisijo Stavros DIMAS Član Komisije

(1) UL L 266, 26.9.2006, str. 1.

(2) UL L 114, 27.4.2006, str. 9.